Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0070-17/2019 |
| Ljubljana, dne 5. novembra 2019 |
| EVA 2019-2611-0051 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Zakona o spremembah in dopolnitvah Zakona o starševskem varstvu in družinskih prejemkih – skrajšani postopek – predlog za obravnavo** |
| **1. Predlog sklepov vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) je Vlada Republike Slovenije na svoji … seji … sprejela SKLEP:Vlada Republike Slovenije je določila besedilo predloga Zakona o spremembah in dopolnitvah Zakona o starševskem varstvu in družinskih prejemkih in ga pošlje v obravnavo Državnemu zboru Republike Slovenije po skrajšanem postopku. Stojan TramteGENERALNI SEKRETAR Prejmejo:* Ministrstvo za delo, družino, socialne zadeve in enake možnosti
* Ministrstvo za finance
* Služba Vlade Republike Slovenije za zakonodajo
* Ministrstvo za javno upravo
* Ministrstvo za notranje zadeve
* [Ministrstvo za izobraževanje, znanost in šport](http://www.mizks.gov.si/)
* Ministrstvo za zdravje
* Generalni sekretariat Vlade Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| Predlagana novela zakona vsebuje manj zahtevne spremembe in dopolnitve zakona, saj ne spreminja samih pravic oziroma ne uvaja novih, temveč zgolj dviguje nekatere zneske posameznih pravic ter vsebuje manjše vsebinske in redakcijske spremembe. |
| **3.a Osebe, odgovorne za strokovno pripravo in usklajenost gradiva:** |
| * mag. Ksenija Klampfer, ministrica
* mag. Urban Krajcar, državni sekretar
* Tilen Božič, državni sekretar
* Špela Isop, v.d. generalne direktorice
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * mag. Ksenija Klampfer, ministrica
* mag. Urban Krajcar, državni sekretar
* Tilen Božič, državni sekretar
* Špela Isop, v.d. generalne direktorice
 |
| **5. Kratek povzetek gradiva:** |
| S predlagano novelo zakona se očetom ob rojstvu dvojčkov ali več hkrati živo rojenih otrok očetovski dopust podaljša za dodatnih 10 dni za vsakega otroka. Očetovski dopust se podaljša za dodatnih 10 dni za vsakega nadaljnjega otroka tudi ob posvojitvi dvojčkov ali več hkrati živorojenih otrok ali več različno starih otrok do končanega prvega razreda osnovne šole najstarejšega otroka.To je tudi eden od ukrepov, naveden v Resoluciji o družinski politiki 2018–2028 »Vsem družinam prijazna družba« (v nadaljnjem besedilu: Resolucija o družinski politiki).V predlagani noveli se pravica do starševskega dopusta uvaja tudi za rejnike, kadar je v rejniško družino nameščen otrok, starejši od 11 mesecev in še ni zaključil prvega razreda osnovne šole v skladu s predpisi, ki urejajo osnovno šolo in sicer je rejnik upravičen do 30 dni starševskega dopusta.Nadalje se s predlagano novelo dviguje najnižje izplačilo materinskega, očetovskega in starševskega nadomestila na 547,32 evra bruto oziroma 402,18 evra neto, kar je enako kot osnovni znesek minimalnega dohodka. Tak znesek se upošteva tudi za manjkajoče mesece, če vlagatelj ni bil zavarovan za celotno obdobje (polnih 12 mesecev), ki se upošteva pri izračunu višine nadomestila. Na enak znesek se dviguje tudi starševski dodatek, ki pripada staršem, kadar niso upravičeni do materinskega, očetovskega oziroma starševskega nadomestila, ker niso zavarovani za starševsko varstvo oziroma niso bili zavarovani za starševsko varstvo v zadnjih treh letih vsaj 12 mesecev (najpogosteje študentke in študenti). Starševski dodatek v predlogu novele tako znaša 402,18 evra.Dviguje se tudi višina nadomestila za tiste vlagatelje, ki dan pred nastopom dopusta niso zavarovani za starševsko varstvo, bili pa so zavarovani za starševsko varstvo v zadnjih treh letih vsaj 12 mesecev. Tudi v tem primeru je osnova 547,32 evra bruto. Tako določena osnova se za vsak mesec zavarovanja za starševsko varstvo, ki ga je imel v zadnjih treh letih pred uveljavljanjem pravice do nadomestila, poveča za 20,78 evra bruto, vendar največ za 353,73 evra bruto. Zagotovitev minimalnega porodniškega nadomestila vsem porodnicam, državljankam Republike Slovenije, ne glede na njihov status, je tudi zaveza v koalicijskem sporazumu.Predlog novele črta določbo o izplačilu pomoči ob rojstvu otroka v obliki dobroimetja (uporabljati bi se sicer začela 1. 1. 2020), saj bi bila izvedba javnega razpisa za izbiro ponudnikov in samo izvajanje tega sistema (vzpostavitev sistema, plačevanje računov izbranim ponudnikom, nadzor) nesorazmerno visok strošek v primerjavi z zneskom izplačane pravice. Predlagatelj meni, da ima center za socialno delo v primerih, kadar obstaja velika verjetnost, da družina posamezne denarne oblike družinskega prejemka ne bo namenila za namene, ki so z zakonom, ki ureja starševsko varstvo in družinske prejemke predvideni in bo zato ogrožena socialno ekonomska varnost otroka, možnost odločiti, da se posamezni prejemek ne izplača v denarju, ampak v obliki konkretnih dobrin, na podlagi naročilnice za konkretno blago, plačila posameznih računov in podobno.Neskladnost slovenske zakonodaje z Direktivo 2011/98/EU, ki nam jo v opominu očita Evropska komisija, bo Republika Slovenija odpravila z nekaterimi določbami tega predloga novele. S predlogom novele bo Republika Slovenija v svoj pravni red prenesla tudi možnost omejitve pravic na področju socialne varnosti, kot ji to omogoča točka (b) drugega odstavka 12. člena Direktive 2011/98/EU. Zaradi uskladitve slovenske zakonodaje z Direktivo 2011/98/EU bodo pravice do družinskih prejemkov vezane na prijavljeno (stalno ali začasno) prebivališče enega od staršev oziroma otroka in ne več na stalno prebivališče. Pri pravici dostarševskega dodatka bo pogoj prijavljeno prebivališče otroka in starša ter dejansko prebivanje v Republiki Sloveniji. Za pomoč ob rojstvu otroka bo pogoj prijavljeno prebivališče in dejansko prebivanje v Republiki Sloveniji enega od staršev. Za dodatek za veliko družino bo pogoj skupno prijavljeno prebivališče in dejansko prebivanje v Republiki Sloveniji vsaj treh otrok in enega od staršev. Za dodatek za nego otroka bo pogoj prijavljeno prebivališče in dejansko prebivališče v Republiki Sloveniji otroka. Za delno plačilo za izgubljeni dohodek bo pogoj prijavljeno prebivališče otroka in starša ter dejansko prebivanje v Republiki Sloveniji. Do pravic do družinskih prejemkov pa ne bodo upravičeni državljani tretjih držav, ki jim je bilo dovoljeno delati na ozemlju Republike Slovenije za obdobje, krajše od šestih mesecev, za državljane tretjih držav, ki so bili v Republiko Slovenijo sprejeti za namen študija ali za državljane tretjih držav, ki jim je dovoljeno delati na podlagi vizuma.S predlagano novelo bosta do delnega plačila za izgubljeni dohodek upravičena tudi oba starša hkrati, kadar začneta delati krajši delovni čas od polnega zaradi nege in varstva otroka iz tretjega odstavka 79. člena tega zakona, pri čemer skupna izraba pravice ne sme presegati 40 ur tedensko.S predlagano novelo se materinsko, očetovsko in starševsko nadomestilo ter nadomestilo v času odmora za dojenje ne bo več usklajevalo.Predlog novele vsebuje tudi nekaj manjših vsebinskih oziroma redakcijskih sprememb, ki so se pokazale pri izvajanju ZSDP-1. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| Ob spremembi zakona je skupni učinek vseh ukrepov v letu 2020 in 2021 takšen, da ne zahteva dodatnih sredstev. Odhodki državnega proračuna se bodo pri pravici do starševskega dodatka povečali zaradi spremembe pogoja v stalno ali začasno prebivališče v višini 210.000 evrov. Zaradi spremembe pogoja v stalno ali začasno prebivališče pri pravici do pomoči ob rojstvu otroka se bodo odhodki državnega proračuna povečali za 130.000 evrov. Zaradi spremembe pogoja v stalno ali začasno prebivališče pri pravici dodatka za veliko družino se bodo odhodki državnega proračuna povečali za 185.000 evrov. Zaradi spremembe pogoja v stalno ali začasno prebivališče pri pravici dodatka za nego otroka se bodo odhodki državnega proračuna povečali za 15.000 evrov. Zaradi spremembe pogoja v stalno ali začasno prebivališče pri pravici do delnega plačila za izgubljeni dohodek se bodo odhodki državnega proračuna povečali za 140.000 evrov, skupaj torej 0,68 mio evrov. Sredstva so zagotovljena na proračunski postavki (v nadaljnjem besedilu: PP) 3560 – Drugi družinski prejemki. Za podaljšanje očetovskega dopusta ob dvojčkih oziroma več hkrati živorojenih otrok oziroma posvojitve več otrok hkrati se bodo odhodki državnega proračuna povečali za 290.000 evrov. Za priznanje starševskega dopusta za rejnike, ko so v rejništvo nameščeni otroci v starosti od 11 mesecev do zaključka prvega razreda osnovne šole v skladu s predpisi, ki urejajo osnovno šolo, se bodo odhodki državnega proračuna povečali za 150.000 evrov. Neusklajevanje materinskega, očetovskega in starševskega nadomestila ter nadomestila v času odmora za dojenje pomeni za 4,03 mio evra manj odhodkov za državni proračun. Skupaj to pomeni na PP 4115 – Starševska nadomestila 3,59 mio evra manj proračunskih odhodkov. Skupno vsi ukrepi pomenijo 2,91 mio evra manj proračunskih odhodkov v letu 2020 in 2021. Skupni učinek vseh ukrepov spremembe zakona je v letu 2022 takšen, da zahteva dodatna sredstva. Odhodki državnega proračuna se bodo povečali zaradi dviga zneska starševskega dodatka na 402,18 evra v skupni višini 2,6 mio evra (na PP 3560 – Drugi družinski prejemki) in za dvig najnižjega izplačila materinskega/očetovskega/starševskega nadomestila na 547,32 evra bruto in upoštevanje 547,32 evra bruto v osnovo za izračun nadomestila za manjkajoče mesece se bodo odhodki državnega proračuna povečali za 2,3 mio evrov bruto bruto (na PP 4115 – Starševska nadomestila). Zaradi dviga najnižjega izplačila materinskega/očetovskega/starševskega nadomestila na 547,32 evra bruto ter starševskega dodatka na 402,18 evra bodo odhodki državnega proračuna na PP 3562 – Transferji za socialno ogrožene nižji za 1,2 mio evrov. Skupno vsi ukrepi pomenijo za 0,79 mio evrov več proračunskih odhodkov v letu 2022. |

|  |
| --- |
| **I Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  | - 2,91 mio evr | - 2,91 mio evr | +0,79 mio evr |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA preko javne razprave.
* Združenju občin Slovenije ZOS: DA preko javne razprave.
* Združenju mestnih občin Slovenije ZMOS: DA preko javne razprave.

Predlogi in pripombe združenj so bili upoštevani: Ni bilo pripomb.* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 15.7.2019V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Ni bilo pripomb. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Mag. KSENIJA KLAMPFERMINISTRICA |

Priloga:

- predlog sklepa

- predlog zakona

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na seji dne ……. sprejela naslednji

SKLEP:

Vlada Republike Slovenije je določila besedilo predloga Zakona o spremembah in dopolnitvah Zakona o starševskem varstvu in družinskih prejemkih in ga pošlje Državnemu zboru Republike Slovenije v obravnavo po skrajšanem postopku.

 Stojan Tramte

 GENERALNI SEKRETAR

Prejmejo:

- Državni zbor Republike Slovenije

- Ministrstvo za delo, družino, socialne zadeve in enake možnosti

- Ministrstvo za finance

- Služba Vlade Republike Slovenije za zakonodajo

- Ministrstvo za javno upravo

- Ministrstvo za notranje zadeve

- [Ministrstvo za izobraževanje, znanost in šport](http://www.mizks.gov.si/)

- Ministrstvo za zdravje

- Generalni sekretariat Vlade Republike Slovenije